
	ACTA 


	Expedient núm.: 
	Òrgan col·legiat: 

	JGL/2020/12
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	30 de març de 2020 

	Durada 
	des de les 19.00 fins a les 21.10 hores 

	Lloc 
	Saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals


 
	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/11 de la Junta de Govern Local de la sessió duta a terme el dia 16 de març de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AIGUA
	Expedient 452/2020. Revisió facturació aigua 1r trimestre de 2020 

	Favorable
	Tipus de votació: unanimitat

	Vista la sol·licitud que demana que es revisi la facturació d’aigua d’un immoble corresponent al 1r trimestre de 2020, ja que a causa d’una avaria tindrà un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que vistes les mesures a prendre per evitar el contagi i la propagació de la COVID-19, cal evitar l’accés dels treballadors del Servei Municipal d'Aigües als domicilis dels abonats per efectuar la lectura del 1r trimestre de 2020 i garantir així la seguretat, tant dels treballadors com dels residents als domicilis; la Junta de Govern Local en la sessió duta a terme el dia 16 de març de 2020 acordà realitzar una lectura estimada del 1r trimestre de 2020, ja que l’endarreriment en les lectures podria comportar l’acumulació de consum per a la lectura del trimestre següent i alterar els trams, per això es tindrà en compte la seva sol·licitud en el 2n trimestre de 2020, si s'ha pogut obtenir la lectura real del comptador. 


CEMENTIRI
	Expedient 495/2020. Concessió de dret funerari d’un nínxol 

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol de la part nova L del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. 


	Expedient 511/2020. Concessió de dret funerari d’un nínxol 

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol de la part nova M del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. 


	Expedient 526/2020. Mesures dels Serveis Funeraris Municipals de Solsona per a la prevenció d'infecció pel coronavirus 

	Favorable
	Tipus de votació: unanimitat

	A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar les mesures que els Serveis Funeraris Municipals de Solsona adopten temporalment per a la prevenció d'infecció pel coronavirus, i que es transcriuen tot seguit:
"Els Serveis Funeraris de l’Ajuntament de Solsona adopten temporalment una sèrie de mesures per a la prevenció d’infecció pel coronavirus. S’han establert, d’una banda, d’acord amb les directrius del Departament de Salut i de la Direcció General d’Afers Religiosos de la Generalitat de Catalunya en relació a les vetlles, cerimònies, sepelis,  enterraments i incineració de fèretres. De l’altra, segueixen la normativa recollida també en l’Ordre SND/298/2020, de 29 de març, per la qual s’estableixen mesures excepcionals en relació a les vetlles i cerimònies fúnebres per limitar la propagació i el contagi per la COVID-19.  
Per a difunts sense cap relació amb la COVID-19:
- Estan prohibides les vetlles en qualsevol tipus d’instal·lacions, públiques o privades, així com als domicilis particulars.
- El cementiri municipal de Solsona romandrà tancat al públic fins a nou avís. Només s’obrirà per als enterraments, durant els quals hi podran entrar un màxim de tres familiars o persones properes.
- S’ajorna la celebració de cultes religiosos o cerimònies civils fúnebres fins a la  finalització de l’estat d’alarma. La participació en la comitiva per a l’enterrament o comiat per a cremació es limita a un màxim de tres familiars o persones properes, a més, si escau, del ministre de culte o persona assimilada de la confessió respectiva per a la pràctica dels rituals funeraris de comiat del difunt. En tot cas, caldrà respectar sempre la distància d’un a dos metres entre ells.
- En la mesura possible, les cerimònies, tant religioses com laiques, realitzades al cementiri municipal tindran una durada màxima de 15 minuts.
- Es prioritzen tots els tràmits amb el personal dels Serveis Funeraris per telèfon (al núm.  630549641) o per correu electrònic (a l’adreça funeraria@ajsolsona.cat).
Per a difunts afectats per la COVID-19: 
- La família haurà de seguir les indicacions que l’hospital, residència o centre sociosanitari els comuniqui per garantir el confinament d’aquells que hagin estat en contacte amb la persona difunta. No es podrà celebrar cap activitat relacionada fins que no passi la quarantena de totes les persones que van tenir contacte amb la persona finada en els darrers catorze dies. Per tant, no hi haurà servei de tanatori ni es farà cap tipus de cerimònia al cementiri. A més a més, no es podran realitzar pràctiques de tanatoestètica, intervencions de tanatopràxia, ni intervencions per motius religiosos que impliquin procediments invasius en el cadàver.
- La família pot contactar amb els serveis funeraris al núm. de telèfon 630549641 o a l’adreça de correu funeraria@ajsolsona.cat.
- En cas que es confirmi o hi hagi un percentatge alt de possibilitats que es tracti d’una persona infectada, la tramitació del servei es farà per telèfon. Si és necessari trametre informació, es farà servir el correu electrònic. L’adreça és funeraria@ajsolsona.cat.
- En cap cas es pot acudir al tanatori, ja que no es pot fer tramitació presencial. S’entén que els familiars han de romandre confinats al domicili o on indiquin les autoritats sanitàries.
- El Certificat Mèdic de Defunció que signi el/la metge no se l’endurà la família. El Centre Sanitari el guardarà i el ficarà en una funda de plàstic per protegir-lo i lliurar-lo directament als Serveis Funeraris.
Aquest document s’actualitzarà en funció de les directrius que marquin les autoritats governamentals." 


CONTRACTACIÓ
	Expedient 204/2020. Desistiment del procediment d’adjudicació del contracte de serveis de socorrisme a les piscines municipals

	Favorable
	Tipus de votació: unanimitat

	Atès que, en data 27 de març de 2020, el regidor delegat d’Esports de l’Ajuntament de Solsona va disposar que per Secretaria s’emetés informe sobre la legislació aplicable i el procediment a seguir per dur a terme el desistiment del procediment d’adjudicació del contracte de serveis de socorrisme a les piscines municipals;
Atès que, en data 27 de març de 2020, el tècnic d’Esports de l’Ajuntament de Solsona va redactar un informe en relació a l’estat de tramitació de l’expedient de contractació i on es feia constar que  “està en publicació al perfil del contractant de l’Ajuntament de Solsona, per tal que els licitadors interessats presentin les seves ofertes, no obstant aquest termini està suspès pel Reial decret 463/2020, de 14 de març” i es deia que, atès que les previsions de durada de l’estat d’alarma indiquen que s’allargarà més de l’inicialment previst, es considera que no serà possible l’adjudicació per contracte de serveis de socorrisme per procediment obert, per iniciar l’execució del servei a data 25 de juny de 2020;
Atès que, en data 27 de març de 2020, la secretària actal. va emetre informe de la legislació i procediment per a iniciar l’expedient de desistiment del procediment d’adjudicació del contracte de serveis de socorrisme a les piscines municipals;
Examinada la documentació que l'acompanya, i de conformitat amb l’establert en l'article 152 i en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Desistir del procediment d’adjudicació del contracte de serveis de socorrisme per les piscines municipals, a causa de la situació d’estat d’alarma decretat a través del Reial decret 476/2020, de 27 de març, pel qual es prorroga l’estat d’alarma per a la gestió de la situació de crisi sanitària ocasionada pel COVID-19 declarat pel Reial decret 463/2020, de 14 de març. I concretament per l’establert en la disposició addicional tercera del Reial decret 463/2020, de 14 de març, pel qual es declara l'estat  d'alarma per a la gestió de la situació de crisis sanitària ocasionada pel COVID-19, pel que es suspenen els termes i s'interrompen els terminis per la tramitació del procediment de les entitats del sector públic; pel que es preveu la impossibilitat de dur a terme la seva tramitació per procediment obert abans de la data en què s’ha d’iniciar la seva execució.
Segon. Comunicar el present acord a Intervenció i a Tresoreria a l'efecte de practicar les anotacions comptables que procedeixin, si és el cas.
Tercer. Publicar aquest acord al perfil del contractant i notificar als licitadors, indicant els recursos procedents.


CONVENIS
	Expedient 512/2020. Conveni de col·laboració amb el Consell Comarcal del Solsonès i Càritas Arxiprestal Solsona-Morunys pel servei d'assessorament legal a la immigració, exercici 2020 

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona, el Consell Comarcal del Solsonès i Càritas Arxiprestal Solsona-Morunys pel servei d'assessorament legal a la immigració, exercici 2020, i que es transcriu tot seguit:
"Conveni de col·laboració entre l'Ajuntament de Solsona, el Consell Comarcal del Solsonès i Càritas Arxiprestal Solsona–Morunys
Solsona, ___ de/d’ ____________ de 2020
Reunits
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb CIF núm. P2525700G.
De l’altra, Sara Alarcón i Postils, presidenta del Consell Comarcal del Solsonès, actuant en el seu nom i representació, amb seu social a la plaça del Consell Comarcal del Solsonès, 1 de la ciutat de Solsona i amb CIF núm. P7500009A.
I, de l’altra, Ramon Padullés i Rossell, president de Càritas Arxiprestal Solsona – Morunys, actuant en el seu nom i representació, amb seu social al carrer de Sant Roc, 4, baixos, de Solsona i amb CIF núm. R2500279A.
Exposen
I. Que Càritas Arxiprestal Solsona–Morunys (en endavant, Càritas) és una entitat sense ànim de lucre fundada l’any 1986 que té com a objectiu, entre d’altres, acollir, amb dignitat, persones immigrants i oferir-los classes de llengua, assessorament legal i els recursos socials necessaris.
II. Que Càritas participa de manera activa en el Fons d’Emergència Social creat per l’Ajuntament de Solsona (en endavant, l’Ajuntament) i en el qual col·labora també el Consell Comarcal del Solsonès (en endavant, el Consell).
III. Que, tot i les aportacions del socis i els ajuts que rep d’altres entitats públiques i privades, els darrers anys Càritas ha tancat l’exercici en situació de dèficit, la qual cosa ha obligat a replantejar-se els serveis que presta.
IV. Que un dels serveis que comporta una major despesa a Càritas és el servei gratuït d’assessorament legal a la immigració que ofereix als seus usuaris, activitat per la qual rep una subvenció de la Generalitat de Catalunya.
V. Que l’aportació de la Generalitat no sempre és suficient per a cobrir les despeses que genera aquest servei.
VI. Que és voluntat de l’Ajuntament i del Consell Comarcal col·laborar amb Càritas per garantir que es pugui continuar oferint els mateixos serveis que fins al dia d’avui, especialment el d’assessorament legal a la immigració.
VII. Que, per tal de donar compliment a tot allò que es preveu al punt anterior, les parts signen aquest conveni de col·laboració, que es regirà pels següents
Acords
1. En el cas que Càritas tingui dèficit en la prestació del servei d’assessorament legal, aquest serà assumit per l’Ajuntament i el Consell (a raó del 50% cada ens), fins a un màxim de 7.000,00 € anuals (aportació de 3.500,00 € de l’Ajuntament i 3.500,00 € del Consell).
2. Amb caràcter anual, Càritas presentarà l’estat de comptes d’aquest servei a l’Ajuntament i el Consell per tal que aquests puguin acordar la quantitat a aportar.
3. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
- memòria justificativa de l’actuació
- cost total de l’actuació (còpia de les factures i altres documents de valor probatori equivalent) i comprovants de pagament
- finançament de l’actuació (recursos propis i altres ajuts)
- full de dades bancàries.
4. El conveni que avui se signa tindrà una validesa fins al dia 31 de desembre de 2020 i farà referència al servei de l’anualitat 2020. Transcorregut aquest termini, podrà prorrogar-se fins a dos anualitats més. No obstant això, en el cas que la Generalitat deixi de fer l’aportació a Càritas per aquest servei d’assessorament legal es revisarà la totalitat d’aquest conveni.
En qualsevol moment abans de la finalització del termini establert, les parts podran acordar la seva pròrroga per mutu acord, per un període de quatre anys més.
Dita vigència s’estableix de conformitat amb l’article 49.h de la Llei 40/2015, d’1 d’octubre, de règim jurídic del sector públic.
Una vegada finalitzat aquest període caldrà formalitzar un nou conveni.
I, perquè així consti, les parts signen el present conveni per triplicat i a un sol efecte en la data i lloc indicats a l’encapçalament."
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo. 


	Expedient 66/2019. Declaració estat alarma COVID-19 – Esmena a la modificació del conveni de col·laboració per a implantar una colònia controlada de gats al solar situat al c. de l’ Anoia, 6 

	Favorable
	Tipus de votació: unanimitat

	Vist que per acord de Junta de Govern Local, de data 1 d’abril de 2019, es va aprovar el conveni de col·laboració entre l’Ajuntament de Solsona i els propietaris del solar situat al carrer de l'Anoia, 6 de Solsona, per a implantar una colònia controlada de gats al solar esmentat;
Vist que per acord de Junta de Govern Local, de data 18 de novembre de 2019, es va rescindir el conveni de col·laboració entre l'Ajuntament de Solsona i dos particulars per la implantació d’una colònia controlada de gats al solar situat al carrer de l’Anoia, 6 de Solsona, atès que, pel que es desprèn a l’escriptura de compravenda, protocol núm. 965, de 26 de setembre de 2019, l’esmentat solar ja no és de la seva propietat; i al mateix temps es va aprovar el conveni de col·laboració entre l’Ajuntament de Solsona i la nova nova propietària del solar situat al carrer de l'Anoia, 6 de Solsona, per implantar una colònia controlada de gats a l'esmentat solar;
Vist que, en data 13 de novembre de 2019, tant l’antic propietari del solar situat al carrer de l'Anoia, 6, com la nova presentaren sol·licitud a l’Ajuntament de Solsona mitjançant registre d’entrada núm. 3345, en el que exposen que: «En referència al conveni signat el 3 d'abril de 2019 sobre l’ocupació d’una colònia de gats, informem que hi ha hagut un canvi de propietat a nom de Joan Pons i M. Carme Muntada segons ja hem informat a aquest ajuntament mitjançant escriptures i demanen el canvi de titulars i que el dia 4 d’abril de 2020 finalitzi la vigència d’aquest contracte indemnitzant la part que correspongui».
Vist que, per acord de Junta de Govern Local de 16 de desembre de 2019, es va aprovar esmenar la clàusula vuitena del conveni de col·laboració entre l’Ajuntament de Solsona i la nova propietària del solar situat al carrer de l'Anoia, 6 de Solsona, per implantar una colònia controlada de gats a l'esmentat solar i que es transcriu tot seguit: «8. Una vegada vençut aquest conveni, a data 4 d’abril de 2020, l’Ajuntament haurà retirat els elements i estris de la colònia que hi hagi instal·lats a la finca.»;
Vist que la Organització Mundial de la Salut va elevar el passat 11 de març de 2020 la situació d'emergència de salut pública ocasionada per la COVID-19 a pandèmia internacional. L'evolució dels fets requereix l'adopció de mesures immediates i eficaces per fer front a aquesta conjuntura;
Vist que per donar resposta a aquesta greu crisi, el Govern d'Espanya ha decretat l'estat d'alarma a través del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària per la COVID-19, prorrogat a través del Reial decret 476/2020, de 27 de març; així mateix, s'han adoptat diverses mesures amb l'aprovació del Reial decret llei 8/2020, de 17 de març, de mesures urgents extraordinàries per fer front a l'impacte econòmic i social del COVID-19;
Vist que, en la disposició addicional tercera del Reial decret 463/2020, de 14 de març, s’estableix la suspensió dels termes i la interrupció dels terminis per la tramitació dels procediments de les entitats públiques;
Vist que, d’acord amb el que disposa el text consolidat de la disposició addicional tercera del Reial decret 463/2020 (amb les modificacions introduïdes d’acord amb el Reial decret 465/2020), com a regla general queden suspesos tots els terminis per a la tramitació de procediments entre entitats del sector públic (apartat 1r) i qualsevol procediment que tramitin aquestes entitats del sector públic segon el defineix la Llei 39/2015, afectant-se, en conseqüència, tots els procediments que aquests ens tramitin en relació als particulars (apartat 2n);
Vista la Instrucció de la Secretaria d'Administració i Funció Pública, 3/2020 de 13 de març, sobre mesures preventives, de protecció i organitzatives d'aplicació al personal al servei de l'Administració de la Generalitat de Catalunya amb motiu del coronavirus SARS-CoV-2, els departaments de la Generalitat i el sector públic han establert plans de contingència per restringir la prestació presencial de serveis als serveis bàsics o estratègics. Atès que aquestes mesures comporten la impossibilitat de prestació de determinats contractes vinculats a edificis, instal·lacions i equipaments públics, com els de seguretat i vigilància o de neteja o manteniment, es declara amb efectes del dia 16 de març de 2020 la suspensió d'execució d'aquests contractes amb els mateixos efectes previstos als punts 2 a 5 de l'article anterior;
Vist que l’article 2 del Decret llei 7/2020, de 17 de març estableix que els òrgans competents dels ens locals de Catalunya podran dictar normes o actes administratius de suspensió de l'execució de contractes, en els mateixos termes i per a les mateixes circumstàncies que s'estableixen en el paràgraf anterior;
Vist que la Junta de Govern Local, del dia 16 de març de 2020, va acordar, entre altres mesures, que, mentre duri l'estat d'alarma, "se suspenen els treballs de la brigada municipal d’obres i jardins";
A la vista d'aquesta situació, des d'aquest Ajuntament s’entén que cal adoptar les mesures que siguin necessàries per protegir la salut i la seguretat dels ciutadans i contenir la progressió de la malaltia,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Apreciar la impossibilitat d'executar la retirada, per part del personal d’obres i serveis de l’Ajuntament de Solsona, dels elements i estris que formen part de la colònia de gats instal·lada a la finca situada al carrer de l'Anoia, 6 de Solsona, abans del dia 4 d’abril de 2020, com a conseqüència de les mesures adoptades per combatre el COVID-19, quedant el conveni suspès fins que la prestació pugui reprendre's, coincidint amb la finalització de la vigència de la declaració de l’estat d’alarma.
Segon. Una vegada finalitzi el període de suspensió, l’Ajuntament procedirà immediatament a retirar la colònia controlada de gats instal·lada a la finca situada al carrer de l'Anoia, 6 de Solsona, tal i com s’esmenta en el conveni signat entre l’Ajuntament de Solsona i la propietària.
Tercer. Notificar la present resolució a la persona interessada. 


CULTURA
	Expedient 522/2020. Colla de Trabucaires de Solsona – inauguració 68a edició de la Fira de Sant Isidre, dia 15 de maig 

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, presidenta del Consell Comarcal del Solsonès, i Joan Codina Vila, director de la Fira de Sant Isidre, en què demanen la presència dels Trabucaires de Solsona el dia 15 de maig, a les 10.00 hores, per l'acte d'inauguració de la 68a edició de la Fira de Sant Isidre de Solsona, amb la presència de l'Il·lm. Sr. Joan Talarn i Gilabert, president de la Diputació de Lleida;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita, si bé es condiciona a les mesures que hi pugui haver vigents els dies de la Fira en relació a la crisi sanitària originada pel COVID-19.


ENLLUMENAT
	Expedient 514/2020. Instal·lació de fanals a la zona de l'av. de Sant Bartomeu, 1 

	Favorable
	Tipus de votació: unanimitat

	Vista la sol·licitud que exposa que a la zona de l'avinguda de Sant Bartomeu, 1, on hi ha situada l'empresa Pensilvania Tèxtil, SA, no hi ha enllumenat públic, la qual cosa suposa tot un seguit d'incidents als treballadors i treballadores de l'empresa quan pleguen a la nit; per altra banda, en no haver-hi llum, la zona incita a l'incivisme, sobre tot del jovent i demana per seguretat als treballadors i treballadores de l'empresa i dels ciutadans que també circulen per aquesta zona la instal·lació de fanals;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que es tindrà en compte la seva petició i que l'Ajuntament durà a terme un estudi del cost que representa la instal·lació de fanals a la zona. 


GOVERNACIÓ
	Expedient 491/2020. Concessió gual 

	Favorable
	Tipus de votació: unanimitat

	Vista la sol·licitud de llicència per col·locar un gual, de 3 metres;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 110/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir el gual número 765, un cop pagats els drets corresponents. Es recorda al sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual per reforçar la prohibició de l'estacionament.


	Expedient 493/2020. Ocupació de la via pública per dur a terme una mudança 

	Desfavorable
	Tipus de votació: unanimitat

	Vista la sol·licitud d’autorització per reservar dues places d’aparcament per poder dur a terme una mudança el dia 14 de març, de les 8.00 a les 12.00 hores;
Vist l’informe 111/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, vista la situació d’emergència de la salut pública que s’està vivint en aquests moments per prevenir i controlar la infecció de la COVID-19, no es pot autoritzar cap actuació a la via pública.


	Expedient 487/2020. AMPA Escola Arrels – parada per la Diada de Sant Jordi 

	Desfavorable
	Tipus de votació: unanimitat

	Vista la sol·licitud presentada i subscrita per Gerard Cases i Argerich, amb DNI núm. ***9281**, representant de l’AMPA de l'Escola Arrels, en què demana permís per instal·lar una parada, per a recollir fons per un projecte del gimnàs de l'Escola, el dia 23 d’abril, Diada de Sant Jordi, i poder-la ubicar a la sortida del portal del carrer del Castell;
Vist l’informe 107/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, vist que les activitats programades per la Diada de Sant Jordi s’han ajornat a tot el país a causa de la crisi sanitària ocasionada pel COVID-19, a l’espera d’una alternativa a la celebració de la Diada, en aquests moments, no es pot concedir l’autorització sol·licitada.


	Expedient 515/2020. AEIG Santa Maria de Queralt i Geralda de Portella de Berga – activitats a la via pública, dies 4-6 d'abril 

	Desfavorable
	Tipus de votació: unanimitat

	Vista la sol·licitud presentada i subscrita per Cristina Subirà i Segura, amb DNI núm. ***4667**, representant de l'AEIG Santa Maria de Queralt i Geralda de Portella de Berga, en què exposa que entre els dies 4 i 6 d'abril, un total de 16 nens i 3 caps de la unitat de Llops i Daines de l'AEIG Santa Maria de Queralt i Geralda de Portella de Berga, s'allotjarà al cau de l'AEIG Pare Claret i demana autorització per poder dur a terme tot un seguit d'activitats a la via pública per conèixer la ciutat de Solsona;
Vist l'informe 116/2020 emès per la Policia Local i proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es podrà atendre la seva sol·licitud mentre romangui vigent el Reial decret 476/2020, de 27 de març, pel qual es prorroga l’estat d’alarma declarat pel Reial decret 463/2020, de 14 de març, pel que es declara l’estat d’alarma per a la gestió de la situació de crisi sanitària ocasionada pel COVID-19 i en el que es prohibeixen tant els actes a la via pública com aquelles activitats que comportin reunió de persones.


	Expedient 527/2020. Transport de material sanitari – justificant per circular pel nucli urbà de Solsona

	Favorable
	Tipus de votació: unanimitat

	Vist l’escrit presentat per l’empresa Ars Gratia, SL, en què informa que degut a la situació de crisi sanitària ocasionada pel COVID-19, la seva empresa ha reorientat part de la seva producció cap a la fabricació d’equips de protecció sanitària i equips respiratoris de campanya, per als centres sanitaris i altres usuaris del Solsonès i de la Catalunya Central, i que, per això serà necessari el seu transport;
Vist l’informe 117/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que el transport que especifica està autoritzat pel Reial decret 476/2020, de 27 de març, pel qual es prorroga l’estat d’alarma declarat pel Reial decret 463/2020, de 14 de març, per la qual cosa la circulació en el nucli urbà de Solsona s’haurà de dur a terme amb el justificant corresponent.


	Expedient 523/2020. Tarja de proximitat per a l'accés de vehicles al nucli antic mitjançant control remot 

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. 


HISENDA
	Expedient 524/2020. Pla de reactivació  econòmica. Mesures per pal·liar l’impacte de la COVID-19 en les famílies i el sector econòmic de Solsona 

	Favorable
	Tipus de votació: unanimitat

	L’impacte econòmic de la crisis generada per la COVID-19 serà especialment dur en les famílies i en el sector econòmic (comerç local, autònoms i empreses. 
Atès que es creu convenient adoptar un seguit de primeres mesures per pal·liar-ne els efectes;
A proposta de l’alcalde i del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar les mesures que tot seguit es relacionen.
1. Suspensió calendari fiscal 2020. Se suspenen els terminis dels tràmits administratius, de prescripció i caducitat de caràcter tributari mentre duri la situació d’estat d’alarma. Impostos i taxes municipals: se suspenen els períodes de pagament que hi ha establerts en el calendari fiscal de l’any 2020 de l‘Ajuntament de Solsona fins a nova data.
2. Suspensió temporal del pagament de les taxes vinculades a serveis públics sense funcionament durant la COVID-19 (Escola de Música, llar d’infants Els Petits Gegants i activitats de la gent gran).
2.1. Ordenança fiscal núm. 27. Taxa pel servei de llar d’infants municipal de Solsona. Suspensió temporal de les quotes de la llar d’infants Els Petits Gegants: s’eximeix del pagament de les quotes de la Llar d’Infants (horari bàsic, ampliacions i menjador) mentre la seva activitat estigui suspesa. Les quotes de març que ja s’han cobrat es compensaran en el proper rebut que s’hagi d’emetre pels dies que no s’ha prestat.
2.2. Ordenança fiscal núm. 21. Taxa pel servei d’ensenyaments especials en establiments locals (música). Suspensió temporal de les quotes de l’Escola Municipal de Música: s’eximeix del pagament de les quotes de l’Escola de Música mentre el centre estigui tancat, tot i que l’activitat continuarà realitzant-se a distància en la mesura del possible. Les quotes de març que ja s’han cobrat es compensaran en el proper rebut que s’hagi d’emetre pels dies que no s’ha prestat el servei.
2.3. Activitats de la gent gran: s’eximeix del pagament de les quotes de les activitats de la gent gran mentre no es realitzin les activitats. Les quotes de març que ja s’han cobrat es compensaran en el proper rebut que s’hagi d’emetre pels dies que no s’ha prestat.
Aquesta mesura es farà extensiva a tots aquells serveis i activitats no prestats.
3. Suspensió temporal de la taxa d’ocupació de la via pública amb taules i cadires  i de parades del mercat.
3.1. Ordenança fiscal núm. 15. Preu públic per parades, barraques, casetes de venda, espectacles o atraccions situades en terrenys d’ús públic I indústries del carrer i ambulants I rodatge cinematogràfic.  El preu públic i per ocupació de la via pública en dies de mercat setmanal no es cobrarà  mentre la seva activitat estigui suspesa. La taxa trimestral ja pagada es compensarà en la propera liquidació pels dies que no s’ha pogut exercir .
3.2. Ordenança fiscal núm. 12. Taxa per l’ocupació de terrenys d’ús públic amb taules i cadires amb finalitat lucrativa de terrasses de bars, cafeteries i restaurants: no es cobrarà la taxa de les terrasses per l’ocupació de via pública mentre duri la situació de no poder fer ús d’aquestes.
4. Creació d’un pla de reactivació econòmica.
5. Reforç i adequació del Fons d’emergència social.
6. Compromís ferm de no trencar cap relació contractual amb les empreses proveïdores.
7. Garantir a les empreses que presten serveis a l’Ajuntament amb contracte subscrit seguiran cobrant la quantitat corresponent al personal adscrit al servei. L’Ajuntament abonarà al contractista les despeses salarials del personal adscrit al contracte de serveis que s’ha vist obligat a suspendre la prestació per la situació actual, mentre duri la situació d’emergència.
8. Atenció i acompanyament a les empreses i autònoms (inclòs el comerç) des de l’Agència de Desenvolupament Local de Solsona i Cardona.


	Expedient 914/2019. Devolució taxa expedició de documents administratius 

	Favorable
	Tipus de votació: unanimitat

	Vista la sol·licitud de devolució de l'import abonat en concepte dels drets corresponents a la taxa per expedició d’un informe de viabilitat urbanística per a l’ampliació d’un habitatge, ja que l’informe no ha estat emès i que en aquest moment, després del temps transcorregut, desisteix de fer l’ampliació per a la qual se sol·licitava l’informe esmentat;
Vist l'informe emès pels Serveis Tècnics Municipals i a proposta dels regidors delegats d'Hisenda i d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda donar per tancat l'expedient 914/2019 i retornar a la sol·licitant cent sis euros (106,00 €), import abonat en concepte de taxa per expedició de documents administratius. 


PROMOCIÓ ECONÒMICA
	Expedient 513/2020. 68a edició Fira de Sant Isidre, 15, 16 i 17 de maig de 2020 

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, presidenta del Consell Comarcal del Solsonès i per Joan Codina i Vila, director de la Fira de Sant Isidre, en què demanen permís per poder ocupar els espais públics que tot seguit es detallen amb motiu de la 68a edició de la Fira de Sant Isidre, que se celebrarà els dies 15, 16 i 17 de maig:
- Plaça del Camp i avinguda del Cardenal Tarancón, tram comprès entre cal Coll i la Pastisseria, per a la Fira d'automoció.
- Passeig de Sant Antoni M. Claret per a la Fira industrial i comercial.
- Camp del Serra i espai comprès entre el portal del Camp, l’edifici de cal Jalmar i el primer tram del Vall Fred per a la Fira del bestiar i la maquinària agrícola.
- Parc del Casal Cívic i plaça de la Sala Polivalent per a la Fira de les entitats i Espai Gastronòmic de la Fira.
- Aparcament de la plaça de les Moreres per a les atraccions.
- Plaça de la Catedral, plaça Major, carrer de Sant Miquel i carrer del Castell els dies 16 i 17 de maig, per a la mostra d’artesania.
- Passeig de les Moreres (tram de carretera de la farmàcia a la cruïlla amb l’avinguda dels Països Catalans) i Vall Calent els dies 16 i 17 de maig, per a la venda ambulant.
- Plaça de Sant Joan els dies 16 i 17 de maig, de les 12.00 a les 14.00 hores, per a realitzar-hi L’hora del vermut. Per aquest acte també es necessita la plaça de Sant Salvador com a aparcament reservat per als participants.
- Avinguda del Cardenal Tarancon, tram comprès entre la Pastisseria i el pati de l'Escola Setelsis, els dies 16 i 17 de maig, per a la trobada de clàssics.
- Plaça de Ramon Llumà el dia 16 de maig, de les 11.00 a les 14.00 hores, pel concert de La Caravaggio, emmarcat dins el Festival Espurnes Barroques
- Sala polivalent
  - Poder disposar del vestíbul de l'auditori per a l'exposició "100 anys d'Orfeó", (la inauguració es durà a terme el dia 9 de maig).
  - Dia 16 de maig, de les 12.30 a les 14.00 hores i de les 17.00 a les 18.00 hores, exhibició de dansa.
  - Dia 16 de maig, de les 24.00 a les 06.00 hores, Bestiari Fest.
  - Dia 17 de maig, de les 10.00 a 12.00 hores, exhibició de taekwondo.
  - Dia 17 de maig, a partir de les 18.00 hores, Festival d'Espaigua.
  - A més a més, també demanem l’ús de l’aparcament de la sala polivalent pels tres dies de la Fira, de les 10.00 a les 22.00 hores, i l’ús dels lavabos el dia 14 de maig, de les 17.00 a les 24.00 hores i pels tres dies de la Fira, de les 10.00 a les 24.00 hores.
- Teatre Comarcal de Solsona:
  - Dia 17 de maig, a les 17.00 hores, per l'espectacle Cançons de lluna de l'Àtic Taller Musical (el muntatge i l'assag es durà a terme el dies 15 i 16 de maig).
- Ajuntament de Solsona:
  - L’ús dels lavabos pels tres dies de la Fira, de les 10.00 a les 21.00 hores.
Vist l'informe 115/2020 emès per la Policia Local i proposta dels regidors delegats de Promoció econòmica i de Cultura i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita, si bé es condiciona a les mesures que hi pugui haver vigents els dies de la Fira en relació a la crisi sanitària originada per la COVID-19. 


URBANISME
	Expedient 474/2020. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.


	Expedient 288/2020. Llicència urbanística – rehabilitació de la coberta d'un cobert magatzem

	Favorable
	Tipus de votació: unanimitat

	Vista la sol·licitud de llicència per rehabilitar la coberta d'un cobert magatzem (exp. Mn2020/30); 
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb l'advertiment que caldrà gestionar els residus generats adequadament d'acord al document d'acceptació de residus aportat.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les. 


	Expedient 2161/2019. Llicència urbanística – instal·lació d'un aparell elevador a un habitatge unifamiliar

	Favorable
	Tipus de votació: unanimitat

	Vista la sol·licitud de llicència d'obres per instal·lar un aparell elevador a un habitatge unifamiliar (exp. Mn2020/31);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb l'advertiment que cal sol·licitar permís per a l’ocupació de la via pública, si és el cas, per la col·locació de contenidor o sac de runes, o per amuntegament de material.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 132/2020. Llicència urbanística – rehabilitació i ampliació d'un habitatge existent

	Favorable
	Tipus de votació: unanimitat

	Vista la sol·licitud de llicència d’obres per rehabilitar i ampliar un habitatge (ref. cadastral: 7002104CG7560S0002TX) (exp. Mj2020/3);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Abans d’iniciar les obres caldrà aportar:
· Plànols d’estat actual i proposta de la façana posterior.
· Assumeix visat de la direcció d’obra per part del tècnic.
· Identificació del contractista encarregat de l’execució de l’obra.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants.
· Un cop finalitzades les obres caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les. 


	Expedient 335/2020. Llicència urbanística – construcció d'una nau industrial per a la comercialització de productes agraris i ampliació d'unes oficines existents

	Favorable
	Tipus de votació: unanimitat

	Vista la sol·licitud de llicència per a la construcció d'una nau industrial per a la comercialització de productes agraris i l'ampliació d’oficines existents (exp. Mj2020/4);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, un cop pagat l'impost sobre construccions, instal·lacions i obres amb les condicions detallades a continuació:
· Abans d’iniciar les obres cal presentar:
· Projecte tècnic visat
· Assumeix de direcció i direcció de l’execució d’obra visat i signat
· La quantitat de residus prevista que indica el document d’acceptació (4Tn) no es correspon a la quantitat total que figura dins projecte a l’estudi de gestió. Caldrà esmenar el document d’acceptació i entregar-ne el definitiu abans d’iniciar les obres.
· En tot moment cal respectar els 9 m d’alçada reguladora màxima. Tot i que el plànol 03.00 indica en secció que la nau compleix amb l’ARM és necessari recordar que cal complir amb aquesta condició en les dues façanes que delimita la nau.
· Per tal de determinar el punt d’aplicació inferior de l’alçada i ateses les característiques de les edificacions properes alineades a vial, cal tenir en consideració  l’article 88 del POUM sobre la determinació de l’alçada.
· Per tal de connectar les escomeses de l’edifici a les xarxes municipals (aigua, clavegueram) se sol·licitaran les autoritzacions i llicències que corresponguin. No s’efectuarà cap connexió sense la corresponent supervisió dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització i en tot els casos caldrà posar en consideració de la Policia Local qualsevol alteració en la mobilitat urbana.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· Un cop finalitzades les obres caldrà presentar:
· Certificat final d’obra visat.
· Certificat acreditatiu per part del gestor o gestors de residus de la runa generada, que quantifiqui i tipifiqui els residus que han tractat, identificant convenientment l'obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les. 


	Expedient 2192/2018. Llicència urbanística – construcció de dues naus i dos femers per a la instal·lació d’una explotació bovina d’engreix en règim intensiu 

	Favorable
	Tipus de votació: unanimitat

	Vista la sol·licitud d’una pròrroga per presentar la documentació requerida en relació a la sol·licitud de llicència d'obres per a la construcció de dues naus i dos femers per a la instal·lació d’una explotació bovina d’engreix en règim intensiu (ref. cadastral 25257A001002200000AA);
Atès que en aquests moments l’Ajuntament no està en condicions de resoldre l’expedient ja que resta pendent de rebre l’informe de distàncies del Departament d’Agricultura, Ramaderia, Pesca i Alimentació;
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir al sol·licitant una pròrroga d'un mes per presentar la documentació requerida.


	Expedient 2156/2019. Informe previ sol·licitud llicència obres 

	Favorable
	Tipus de votació: unanimitat

	Vista la sol·licitud d’informe previ de la proposta per a la construcció de dues plantes d’habitatge i sotacoberta sobre planta baixa;
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda trametre al sol·licitant l’informe sol·licitat.


VARIS
	Expedient 525/2020. Agraïments – crisi COVID-19

	Favorable
	Tipus de votació: unanimitat

	En conjuntures desfavorables hi ha entitats, empreses i persones a títol particular que donen el millor de si mateixes en pro del benefici comú, com així ha estat les darreres setmanes a Solsona amb motiu de la greu crisi sanitària originada per la COVID-19. Les aportacions desinteressades de temps, idees o mitjans contribueixen clarament a ajudar a pal·liar els perjudicis que es deriven de situacions difícils com l’actual.
Per tot això,
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Reconèixer i agrair la tasca de totes aquells entitats, empreses i persones particulars que, en la mesura de les seves possibilitats, han fet la seva aportació desinteressada en el marc de l’estat d’alarma.
Segon. Reconèixer la tasca d’aquells col·lectius i professionals que, en aquestes circumstàncies difícils, continuen treballant per garantir unes condicions dignes a la ciutadania, especialment els serveis sanitaris, els serveis assistencials, els cossos de seguretat i els serveis funeraris. 


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

